Shuaip Spahiu

Shuaip Spahiu (1816-1887) ka qenë njëri nga organizatorët dhe udhëheqësit e shquar të Lidhjes Shqiptare të Prizrenit, luftëtar i vendosur për bashkimin e shqiptarëve në një vilajet të vetëm me administratë shqiptare. 

 Biografia 
Shuaip Spahiu ndihmoi për mbrojtjen e Ulqinit, Plavës e Gucisë e të viseve të tjera shqiptare kundër aneksimit nga ana e Malit të Zi dhe Serbisë. Militoi në krahun më revolucionar të Lidhjes së Prizrenit dhe në maj 1880 u zgjodh nënkryetar i Qeverisë së Përkohshme dhe kryetar i Degës së Lidhjes për Prizrenin, duke mbajtur dhe detyrën e prefektit për qytetin. Për një kohë kreu edhe detyrën e ministrit të financave. Bëri thirrje për qëndresë të armatosur kundër ushtrisë osmane të komanduar nga Dervish Pasha. Në prill 1881, Dervish Pasha e burgosi dhe e internoi me djemtë në Edrene, ku edhe vdiq, me sa duket i helmuar. Shtëpia tij në Prizren është shpallur monument i tashëgimisë kulturore. https://wiki.shqipopedia.org/spahiu-shuaip

 Shih edhe 
 Vilajeti i Prizrenit
 Shtëpia e Shuaip Pashës

 Referime 

Kategoria:Lindje 1816
Kategoria:Njerëz nga Prizreni
Kategoria:Lidhja e Prizrenit
Kategoria:Vdekje 1887
Kategoria:Pashallarë shqiptarë